CELEX: 62021TN0018
Language: fi
Date: 2021-01-16 00:00:00
Title: Asia T-18/21: Kanne 16.1.2021 – Be Smart v. komissio

8.3.2021   
            
            
               FI
            
            
               Euroopan unionin virallinen lehti
            
            
               C 79/35
            
         
      Kanne 16.1.2021 – Be Smart v. komissio
      (Asia T-18/21)
      (2021/C 79/44)
      Oikeudenkäyntikieli: italia
      
         Asianosaiset
      
      
         Kantaja: Be Smart Srl (Rooma, Italia) (edustajat: asianajajat F. Satta, G. Roberti, A. Romano ja I. Perego)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  toteaa, ettei komissio ole noudattanut SEUT 107 ja SEUT 108 artiklan, Euroopan unionin perusoikeuskirjan 41 artiklan ja asetuksen (EU) 2015/1589 12 artiklan 1 kohdan ja 15 artiklan 1 kohdan mukaisia velvoitteitaan, koska se on jättänyt tekemättä tiettyjä asetuksen (EU) 2015/1589 4 artiklassa tarkoitettuja päätöksiä, erityisesti päätöksen aloittaa SEUT 108 artiklan 2 kohdassa tarkoitettu menettely kantajan 15.10.2014 tekemästä kantelusta (SA.39639)
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Tällä SEUT 265 artiklaan perustuvalla kanteella on tarkoitus saada todetuksi, että komissio on lainvastaisesti jättänyt ottamatta kantaa Be Smart S.r.l:n 15.10.2014 tekemään ja numerolla SA.39639 rekisteröityyn kanteluun, joka koskee kahta sääntöjenvastaista Consorzio Interuniversitario Cinecan hyväksi toteutettua valtiontukitoimea.
      Kanteensa tueksi kantaja väittää, ettei komissio ole noudattanut sääntöjenvastaisia valtiontukia koskevista määräyksistä ja säännöksistä johtuvaa toimimisvelvollisuutta jättäessään ryhtymättä toimenpiteisiin toimimispyynnön saatuaan ja jättäessään ottamatta mitään kantaa 15.10.2014 tehtyyn kanteluun. Komissio on myös loukannut Euroopan unionin perusoikeuskirjan 41 artiklassa vahvistettua hyvän hallinnon perusperiaatetta.